**Anykščiai** er en by i Utena fylke i Litauen, 32 kilometer vest for byen Utena. Den katolske kirken *St. Mattias* i Anykščiai er den høyeste kirken i Litauen, med spir som måler 79 meter. Anykščiai har feriestedstatus i Litauen og er et populært reisemål for innenlandsk turisme, særlig for skisport. I 2012 var byen Litauens kulturhovedstad.

Navn
----

Navnet på byen antas å være avledet fra det litauiske hydronymet *Anykšta*. Bynavnet på andre språk er (polsk:) *Onikszty*; (russisk:) Они́кшты, romanisert Oniksjty); hviterussisk: Ані́кшты, romanisert *Aniksjty*; jiddisch: אַניקשט, romanisert *Aniksht*; tysk: *Onikschten*.

Anykščiai ett av de atskillige steder der de katolske prestene måtte kunne og benytte det litauiske språket i sitt forkynnende og sjelesørgeriske virke i følge forordning gitt av storhertugen av Litauen, Aleksandras Jogailaitis.

Historie
--------

Arkeologisk forskning i området har avslørt bosetning fra sent i neolittisk tid.

Anykščiai ble først nevnt i skrift den 7. november 1442 som en besittelse av storhertugen av Litauen, Kazimieras Jogailaitis. Beliggenheten ved elven Šventoji, som forbinder den med Østersjøen via flodene Neris og Nemunas, bidro til byens utvikling. Den lå også på en landvei mellom byene Vilnius (Vilna) og Riga. Dens strategiske betydning førte til hyppige angrep fra Den tyske orden. Skjønt den første skriftlige omtale dateres til 1442; er dens første opptreden på et kart tentativt datert til rundt 1578.

Anykščiai er et sted hvorfra mange litauiske poeter og forfattere er fremvokst - som Antanas Vienuolis, Antanas Baranauskas og Jonas Biliūnas. Byen kalles av den grunn *«Litauens Weimar».*Det er rundt 250 kulturelt og historisk viktige steder i Anykščiai og Anykščiai-distriktet, blant annet Anykščiai-skogen (Anykščių šilelis - også navnet på et kjent dikt av Antanas Baranauskas, Puntukassteinen (en kjempestein etterlatt etter en smeltende isbre fra istiden, minnesmerket *Lykkens fyrtårn*, *trekronestien* og hestemuseet, herregårdsmuseet, og gamle litauiske småborger innhyllet mysterier og legender. 

Før Litauens uavhengighet ble gjenopprettet etter Første verdenskrig, var Anykščiai en del av guvernementet Kovno i keiserdømmet Russland. Det fantes en *shtetl* i selve byen, med en jødisk befolkning på 2.754 perrsoner i 1900.

Ullforedlingsanlegg, en vingård og litauiske og jødiske skoler ble etablert etter første verdenskrig, da befolkningen nådde opp i rundt 4.000 innbyggere. Under Andre verdenskrig ble broene og byens sentrum ødelagt. Sommeren 1941 fant det sted to massehenrettelser av lokal jødisk befolkning. Rundt 1.500 jøder ble myrdet av tyske styrker og deres lokale medløpere under jødeutryddelsespolitikken.

Etter den sovjetiske okkupasjonen ble Anykščiai et særlig tilholdssted for partisaner, kjent som Aukštaitija-partisanene. Anykščiai-distriktet var det eneste i Litauen som tilhørte fem partisanmilitærdistrikter *(apygarda)* - *Algimantas*, *Didžiosios Kovos*, *Vytis*, *Vytautas*, og tredje område i *Nord-Litauen - Aukštaitija militærdistrikt* av den litauiske frihetshær. I 2014 ble det i skogen *Šimonių giria* ble det opprettet en rute som fører gjennom stedene til Algimantas militærdistrikts partisanstier og partisansteder.

### Næringsliv

Berømt i Litauen er fruktvingården *Anykščių vynas*, etablert i 1926 av Balys Karazija.

Kjente personer fra eller med tilknytning til Anykščiai
-------------------------------------------------------

* Antanas Baranauskas (1835–1902), katolsk biskop, matematiker, poet, lingvist, salmeforfatter
* Antanas Karosas (1856-1947), katolsk biskop
* Aloyzas Sakalas (1931–2022), politiker og vitenskapsmann
* Felicija Nijolė Sadūnaitė (1938-2024), hemmelig katolsk nonne og frihetskjemper
* Vladas Butėnas (1940–2009), journalist og politiker
* Saulius Katuoka (født 1950), rettsviter, professor for folkerett
* Romualdas Inčirauskas (født 1950), billedhugger, medaljist, professor
* Albertas Šimėnas (født 1950), politiker
* Sergejus Jovaiša (født 1954), politiker og tidligere basketballspiller
* Eugenijus Maldeikis (født 1958), politiker
* Vytautas Galvonas (1958–2015), kunstflyver, viseminister
* Gediminas Grina (født 1965), offiser
* Eivydas Musteikis (født 1987), biatlet
* Vytautas Strolia (født 1992), biatlet
* Linas Banys (født 1998), biatlet
* Eglė Savickaitė (født 2004), langrennsløperske

Referanser
----------

1. ↑   *Resident population by city / town at the beginning of the year*, State Data Agency of Lithuania, 16. januar 2023, Wikidata Q112626509,
2. ↑  Skiing in Lithuania - Ski vacation in Lithuania
3. ↑  «Lietuvos miestų pavadinimų kilmė – tik upės ir pavardės?». *Delfi*. 28. januar 2012. Besøkt 29. september 2023.
4. ↑  Baranauskas, Tomas. Drumstas vanduo Anykščių istorijos ištakose, *Lituanistica*, 2022, nr. 3 (129), a. 250-253.
5. 1 2  «History». Anykščiai district municipality. Arkivert fra originalen 11. april 2011. Besøkt 16. desember 2009.
6. ↑  JewishGen
7. ↑  «Holocaust Atlas of Lithuania». *www.holocaustatlas.lt*. Besøkt 24. januar 2019.

Eksterne lenker
---------------

* (en) Anykščiai – kategori av bilder, video eller lyd på Commons Rediger på Wikidata
* *A. Baranauskas og A. Vienuolis–Žukauskas-museet* (informasjon på litauisk, engelsk og russisk)